ኣብ ኢትዮጵያ ይኹን ትግራይ ፖለቲካዊ ባህሊ ምዕቡል ብዘይምኻኑ፡ ስራሕን ሓላፍነትን መንግስትን ገዛኢ ውድን ተሓማዚቖም'ዮም ዝኸዱ። ባይቶ ወከልቲ ህዝቢ ትግራይ ሕዚ ብዘለዎ ቑመና፡ ትካላት ትእምት፡ ግልጽነትን ተሓታትነትን ሃልዩወን ጸርየን ክወጽኣ ዝገብር ጸቕጢ ኣብ ምሕዳር ናይ ዓቕሚ ውሱንነት ክገጥሞ ይኽእል'ዩ ተባሂሉ ይስጋእ። ብዙሕ ሰብ ክዛረበሉን ከውግዐሉን ኢለ ዝሓስቦ ነገር እዚ'ዩ ዝብል ኣቶ ዓብለሎም፡ ብስነ ሓሳብ ደረጃ፡ ናይ ትግራይ ላዕለዋይ ቅቡል ወኪል እቲ ባይቶ'ኳ እንተኾነ፡ ሕዚ ብዘለሉ ነባራዊ ኩነታት ግን፡ ናይቲ ውድብ ኣባላትን ተመረጽትን ጥራሕ ሒዙ ምህላው ይጠቅስ። "ኣብቲ ባይቶ ሕቶ ክለዓል'ውን ግድን እዩ፤ እንተኾነ እቲ ባይቶ ከዐሪ፣ ናይ ኩሉ ወኪል ንክከውን ክንቃለስ ኣለና። ቐጻሊ ጸቕጢ እንተገይርና፡ እቲ ባይቶ ዘለዎ ስልጣን ንክጥቀም ዓቕሚ ክረክብ ይኽእል'ዪ" ብምባል ገና ዘይተኣደነ መድረኽ ምህላዩ የመላኽት። በዚ ምኽንያት ባይቶ ወከልቲ ህዝቢ ትግራይ ኣብ ሓጺር እዋን ዓቕሚ ሃልዩዎ፡ ነቲ ውድብ ናብ ሕጋዊ ኣሰራርሓ ክመጽእ ክገብር'ዩ ዝብል እምነት የብለይን ዝብል ሙሁር መንእሰይ ሃያሉ ጎደፋይ ድማ፡ ዝተወደበ ምንቅስቓስ ከም ዘድሊ'ዩ ዘመላኽት። "መንእሰይ ኣብዚ ጸቕጢ ክፈጥር ኣለዎ። ኣብ ደገ ዘሎ ኣካል'ውን ዋላ ብማሕበር ይኹን ብውድብ መልክዕ መጺኡ ኣብ ሞንጎ መንግስትን ውድብን ኣፈላላይ ክመጽእ ክሰርሕ ኣለዎ። እተን ትካላት ድማ ናይ ህዝቢ ኮይነን እቲ እንደልዮ ቑጠባዊ ስግግር ከምጽኣ ክንገብረን ኢና"። መንእሰይ፡ ኣካል እቲ ባይቶ ኾይኑ ናይ ሓሳብ ኣፈላላይ ዝተኣናገደሉ መድረኽ ክፈጥር ከም ዘለዎ ዝጠቕሱ እዞም ወሃብቲ ርኢይቶ፡ ኣብ ትግራይ ትካላት እንከይሃነጽኻ ለውጢ ክመጽእ ከም ዘይኽእል 'ዮም ዝኣምኑ። "ኣብ ትግራይ መሰረታዊ ሕቶና ከመይ መንግስቲ ንሃንጽ ዝብል'ዩ" ዝበለ ኣቶ ዓብለሎም፡ ናይ ዝተፈላለዩ ኣካላት ውሁድ ዝኾነ ባይቶ ክህነጽ ብምግባር ናይ እማን ስርሑ ዝሰርሕ ባይቶ ወከልቲ ህዝቢ ምውናን ከም ዝክኣል ይኣምን። "ኣብ ትግራይ ዝምነዮ፡ ነቲ ፈጻሚ ክብትን ዝኽእል ዓቕሚ ዝወነነነ ባይቶ ክህሉ'ዩ። ባይቶ ወከልቲ ህዝቢ፡ ብግዕዝይና፣ ብፍትሒ ምጉዳል እናተመራስሐ ንዝርእዮ ፈጻሚ ኣካል ክብትነካ እየ ዝብል ክኸውን ኣለዎ" ድማ ኢሉ። ካብ ቤት ጽሕፈት ትእምት፡ ነዞም ኣካታዕቲ ጉዳያት ትእምት ምላሽ ንምርካብ፡ ዝገበርናዮ ፈተነ ንግዚኡ ኣይሰመረን። "ንሱሙ እዩ" ባዓል ሞያ ቁጠባን ቢዝነስን ዝኾነ ሳምሶን ሓድጉ ግና፡ እቲ ዝተገብረ ስግግር ተጸዋዕነት ትእምት፡ መሰረታዊ ለውጢ ዘምጽእ ኣይኮንን ዝብል እምነት ኢዩ ዘለዎ። "ሐዝ'ውን ካብ የማናይ ጁባ ናብ ጸጋማይ ከም ምስግጋር እዩ" ድማ ይብል። ንሱ ወሲኹ ''ከምዚ ዓይነት ተካላት ብዘይ መንግስታውያን ውድባት ኢዩ ዝመሓደር፡ ተጸዋዕነቱ ናብ መንግስቲ ሙዃኑ ንኣይ ብዙሕ ዘእምን ኣይኮነን''ይብል። እቲ ዝተገብረ ስግግር'ውን ኣፍኣዊ ምበር ኣብ ተግባር ዘምጸኦ ለውጢ ኣይህሉን፡ እቲ ዝዓበየ ነገር ኣሰራርሕኡን ፖሊሲታቱን ንጹር ምግባር እንበር ተጸዋዕነቱ ካብዚ ናብቲ ከይዱ ብምባል ዘምጽኦ ትርጉም ከም ዘየለ የርድእ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
